पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को लेकर सभी में डर समा गया है। कोरोना पॉजिटिव और मौत का आंकड़ा बढ़ता ही जा रहा है। जिससे आम लोगों में दहशत समा गई है। ऐसे में राष्ट्रीय स्वयं सेवक संघ ने जागरूकता अभियान चलाने के साथ लोगों का डर दूर करने के लिए सकारात्मक संदेश लिखना शुरू किया है।
सड़कों पर कोरोना हारेगा, देश जीतेगा सहित अन्य प्रकार के संदेशों के माध्यम से लोगों का उत्साह बढ़ाने का काम किया जा रहा है। नगर के साथ गांवों में भी जागरूकता अभियान चलाया जा रहा है। इसके साथ कोरोना संक्रमण से बचाव के लिए मास्क और सोशल डिस्टेंस का पालन करने के लिए भी प्रेरित कर रहे हैं। शनिवार को स्वयं सेवकों ने नगर में अभियान चलाया। नगर के प्रमुख मार्गों पर संदेश लिखे। इसके साथ मेडिकल स्टोर, एटीएम, बैंक, थाना, अस्पताल, निजी चिकित्सक सहित अन्य स्थानों पर सोशल डिस्टेंस के लिए गोले बनाए।
मेडिकल स्टोर पर दवा लेने आने वाले लोगों को सोशल डिस्टेंस का पालन करने के लिए गोलों में खड़े रहने की समझाइश भी दी। स्वयं सेवक लोगों को रोग प्रतिरोधक क्षमता बढ़ाने के लिए सकारात्मक सोच रखने के लिए भी प्रेरित कर रहे हैं। इसके साथ कोविड केयर सेंटर में भर्ती लोगों को रोजाना काढ़ा, चाय, नाश्ता, भोजन भी उपलब्ध कराया जा रहा है। स्वयं सेवकों ने बताया जरूरतमंदों तक आवश्यक सामग्री भी पहुंचाई जा रही है। ग्राम मासोद में भी स्वयं सेवकों द्वारा सोशल डिस्टेंस के लिए अभियान चलाया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn